**41**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Număr penele verzi

Din aripa bradului.

Dacă îmi vor ieși

Mai puține de 41

El va avea dreptul să zboare.

Îmi ies chiar 41.

Da, e mai complicat,

Dar oricum de mine depinde

Să-i acord dreptul în continuare.

- Zbori, îi spun.

- Ești o proastă, îmi răspunde bradul.

- Nu, sunt o luptătoare pentru drepturile bradului,

Zbori!

- O, murmură el, se vede

Că n-ai încercat niciodată

Să-ți încleștezi rădăcinile-n nori.

- Nu. De altfel, am greșit numărătoarea:

Îți crește și următoarea.